CELEX: 52021DP0034
Language: lv
Date: 2021-02-09 00:00:00
Title: Eiropas Parlamenta lēmums par iebildumu neizteikšanu pret Komisijas 2021. gada 19. janvāra deleģēto regulu, ar ko attiecībā uz Savienības atbalsta summām lauku attīstībai 2021. gadā groza Eiropas Parlamenta un Padomes Regulas (ES) Nr. 1305/2013 I pielikumu (C(2021)00188 – 2021/2517(DEA))

17.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 465/175
            
         
      P9_TA(2021)0034
      Iebildumu neizteikšana pret deleģēto aktu: Savienības atbalsts lauku attīstībai 2021. gadā
      Eiropas Parlamenta lēmums par iebildumu neizteikšanu pret Komisijas 2021. gada 19. janvāra deleģēto regulu, ar ko attiecībā uz Savienības atbalsta summām lauku attīstībai 2021. gadā groza Eiropas Parlamenta un Padomes Regulas (ES) Nr. 1305/2013 I pielikumu (C(2021)00188 – 2021/2517(DEA))
      (2021/C 465/21)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2021)00188),
               
            
                  —
               
               
                  ņemot vērā Komisijas 2021. gada 22. janvāra vēstuli, kurā tā lūdz Parlamentam paziņot, ka tas neizteiks iebildumus pret šo deleģēto regulu,
               
            
                  —
               
               
                  ņemot vērā Lauksaimniecības un lauku attīstības komitejas 2021. gada 2. februāra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes Regulu (ES) Nr. 1305/2013 (1) un jo īpaši tās 58. panta 7. punktu un 83. panta 5 punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Lauksaimniecības un lauku attīstības komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 111. panta 6. punkta trešajā un ceturtajā ievilkumā noteiktajā termiņā, kurš beidzās 2021. gada 9. februārī,
               
            
                  A.
               
               
                  tā kā Eiropas Parlamenta un Padomes Regula (ES) 2020/2220 (2) (“Pārejas regula”), ar kuru grozīja Regulu (ES) Nr. 1305/2013, iekļaujot valstīm 2021. un 2022. gadā paredzēto finansējumu, stājās spēkā tikai 2020. gada 29. decembrī;
               
            
                  B.
               
               
                  tā kā noteiktie finansējuma apjomi ir jāpielāgo, tiklīdz dalībvalstis informē Komisiju par maksājumu samazinājuma summām, kas pārsniedz 150 000 EUR, un to, kā tās īsteno elastīguma starp pīlāriem;
               
            
                  C.
               
               
                  tā kā iepriekšējos gados šāda paziņošana tika veikta augustā un Komisija rudenī pieņēma deleģēto aktu, ar ko grozīja minētos finansējuma apjomus, taču, tā kā Pārejas regula tika pieņemta novēloti, 2020. gadā tas vairs nebija iespējams;
               
            
                  D.
               
               
                  tā kā, lai dalībvalstis un Komisija varētu sākt īstenot 2021. gadam paredzētās lauku attīstības programmas, ir ārkārtīgi svarīgi, lai minētā deleģētā regula stātos spēkā pēc iespējas drīzāk;
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
      
         (2)  Eiropas Parlamenta un Padomes Regula (ES) 2020/2220 (2020. gada 23. decembris), ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (OV L 437, 28.12.2020., 1. lpp.).